OpenLLM-France/wikimedia huggingface dataset:
# Bamus

El Bamus, també conegut com a South Son i Sudsohn és un estratovolcà de l'illa de Nova Bretanya, a Papua Nova Guinea. Es troba al nord-est de l'Ulawun. El seu cim s'eleva fins als 2.248 msnm. La darrera erupció documentada va tenir lloc el 1886.

## Referències

* 1 2 «Global Volcanism Program | Bamus» (en anglès). [Consulta: 17 octubre 2021].
# Brett Kavanaugh

Brett Michael Kavanaugh (12 de febrer de 1965) és jutge associat del Tribunal Suprem dels Estats Units des de l'octubre de 2018. Abans de ser nomenat a la cort, va exercir com a advocat i va ser jutge de la Cort d'Apel·lacions pel Circuit del Districte de Colúmbia. Està acusat de violar a una dona quan era jove i va provocar moltes manifestacions a favor de les dones.

## Referències

* ↑ Bernabé, Mònica «Un catòlic practicant que defensa la tinença d'armes a ultrança». Ara, 29-09-2018.
# Die Natürlichen Pflanzenfamilien

Die Natürlichen Pflanzenfamilien, (abreujat com Nat. Pflanzenfam.), és un treball científic de botànica amb il·lustracions i descripcions que va ser escrit per Karl Anton Eugen Prantl conjuntament amb Heinrich Gustav Adolf Engler i publicat a Leipzig, en forma de sèrie en els anys 1887-1915, sota el nom de Naturlichen Pflanzenfamilien. Nachträge zum II bis IV Teil.

## Publicació

* Sèrie nº 1, p. [1]-96, Jul 1897; p. 97-192, Aug 1897; p. 193-288, Oct 1897; p. 289-336, Nov. 1897; p. 337-380 [i], Dec 1897. Nachtr.
* Sèrie nº 2 [i-iii] [1]-84, 8 Oct 1900; Nachtr.
* Sèrie nº 3 [1]-96, Apr 1906; p. 97-192, Nov 1906; p. 93-288, Jun 1907; p. 289-379, Feb 1908; [i, cont.], [i-iii] t.p. Nactr. 2/3 [i], Feb 1908. Nachtr.
* Sèrie nº 4 [1]-96, Apr 1914; p. 97-192, Jun 1914; p. 193-288, Jan 1915 or Dec 1914; p. 289-381, [i], Sep 1915

## Referències

* ↑ en Trópicos

## Enllaços externs

* en IPNI
# Sant Pere del Pla de l'Arca

Sant Pere del Pla de l'Arca és una església del municipi de la Jonquera inclosa en l'Inventari del Patrimoni Arquitectònic de Catalunya.

## Descripció

Sant Pere del Pla de L'Arca sofriria fortes alteracions a l'afegir-hi una construcció en època posterior (XVII - XVIII).
És d'una sola nau amb absis en forma de ferradura que s'aprecia en l'interior. L'absis tindria diferents obertures, encara que algunes semblen tapiades, se n'aprecia una en forma d'espitllera. Quant a la porta d'accés a l'església hi ha dues opinions diferenciades: a) Deulofeu és del parer que la porta es trobaria en el frontis i que posteriorment seria tapiada; b) J. Badia és de l'opinió que la porta original estaria situada a migdia tal com encara es conserva tot i que en data posterior serviria per a comunicar les dependències de l'església amb l'afegit casalot.
De coberta només en resta a la port del frontis. És volta de canó i s'aixeca sobre unes banquetes por acusades, que estaria cobert per plaques de pissarra tal com queda en algun punt.
El frontis té una finestra d'arc de mig punt i actualment no hi ha porta.
El parament es redueix a lloses de granit sense treballar, formant filades d'opus spicatum, sobretot, a l'absis i frontis; encara que hi ha filades posteriors.

## Referències

* 1 2 3 4 5 «Sant Pere del Pla de l'Arca». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 agost 2014].
# Warrior (Alabama)

Warrior és una població dels Estats Units a l'estat d'Alabama. Segons el cens del 2000 tenia 3.169 habitants.

## Demografia

Segons el cens del 2000, Warrior tenia 3.169 habitants, 1.302 habitatges, i 898 famílies La densitat de població era de 155,3 habitants/km².
Dels 1.302 habitatges en un 28,6% hi vivien nens de menys de 18 anys, en un 49,1% hi vivien parelles casades, en un 16,1% dones solteres, i en un 31% no eren unitats familiars. En el 28,5% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,98.
Per edats la població es repartia de la següent manera: un 22,8% tenia menys de 18 anys, un 9,5% entre 18 i 24, un 26,8% entre 25 i 44, un 24,1% de 45 a 60 i un 16,8% 65 anys o més.
L'edat mitjana era de 39 anys. Per cada 100 dones hi havia 87,4 homes. Per cada 100 dones de 18 o més anys hi havia 84,7 homes.
La renda mitjana per habitatge era de 28.143 $ i la renda mitjana per família de 35.697 $. Els homes tenien una renda mitjana de 32.306 $ mentre que les dones 20.486 $. La renda per capita de la població era de 14.919 $. Aproximadament el 12,1% de les famílies estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Warrior». American Fact Finder. Oficina del Cens dels Estats Units, 12-01-2010. Arxivat de l'original el 14 de febrer 2020. [Consulta: 4 juliol 2010].
* ↑ «Geographic Comparison Table- Warrior». American Fact Finder. Oficina del Cens dels Estats Units, 12-01-2010. Arxivat de l'original el 12 de febrer 2020. [Consulta: 4 juliol 2010].
# Zakhàrovo

«Zakhàrovo» té aquests significats:
* Zakhàrovo (Múrom), localitat de l'óblast de Vladímir, a Rússia
* Zakhàrovo (Kirjatx), localitat de l'óblast de Vladímir, a Rússia
* Zakhàrovo (Briansk), localitat de l'óblast de Briansk, a Rússia
# Kulikovski

Kulikovski - Куликовский (rus) - és un khútor del krai de Krasnodar, a Rússia. Es troba a la vora d'un afluent de la dreta del Sossika, tributari del Ieia. És a 11 km a l'est de Leningràdskaia i a 149 km al nord-est de Krasnodar.
# Artur de Gal·les

Arthur Tudor (20 de setembre de 1486 – 2 d'abril de 1502) fou Príncep de Gal·les, Comte de Chester i Duc de Cornualla. Com a fill gran i hereu d'Enric VII d'Anglaterra, Artur estava considerat pels seus contemporanis com la gran esperança de la Dinastia Tudor que s'acabava d'establir al tron anglès. La seva mare, Elisabet de York, era filla d'Eduard IV, i el seu naixement va enfortir la unió entre els Tudor i la Casa de York.
Els plans per al seu casament van començar abans de fer tres anys; es va proclamar Príncep de Gal·les al cap de dos anys. Era especialment amic dels seus germans Margarida i Enric, el duc de York, amb qui compartia alguns tutors. Als onze anys, es va comprometre formalment amb Caterina d'Aragó, filla dels poderosos Reis Catòlics, en un intent de formar una aliança hispano-britànica contra França. Artur era educat i, al contrari del que s'ha dit algunes vegades, va tenir bona salut la major part de la seva vida. Poc després el seu casament amb Caterina el 1501, la parella es va traslladar a viure al Castell de Ludlow de Shropshire, on Artur va morir, al cap de sis mesos, d'una malaltia desconeguda. Més endavant, Caterina va afirmar repetidament que el seu casament no s'havia consumat.

## Referències

* ↑ Weir, 2008b, p. 4–5.

## Bibliografia

* Weir, Alison. Henry VIII: King & Court. Londres: Vintage Books, 2008b. ISBN 978-0-09-953242-2.
# Campionat d'Espanya de trial 2012

La temporada de 2012 del Campionat d'Espanya de trial fou la 45a edició d'aquest campionat, organitzat per la Reial Federació Motociclista Espanyola. El calendari oficial constava de 6 proves puntuables, celebrades entre el 19 de febrer i el 18 de novembre. 3 de les proves programades es disputaren als Països Catalans: Castellolí (19 de febrer), Eivissa (25 de març) i Cal Rosal (18 de novembre).

## Classificació final

| Posició | Pilot | Motocicleta | Punts |
| 1 | Toni Bou | Montesa | 114 |
| 2 | Adam Raga | Gas Gas | 100 |
| 3 | Albert Cabestany | Sherco | 86 |
| 4 | Jeroni Fajardo | Beta | 73 |
| 5 | Pere Borrellas | Gas Gas | 56 |
| 6 | Jorge Casales | Gas Gas | 55 |
| 7 | Francesc Moret | Montesa | 55 |
| 8 | Gianluca Tournour | Gas Gas | 33 |
| 9 | Daniel Oliveras | Ossa | 22 |
| 10 | Alexandre Ferrer | Sherco | 19 |

## Categories inferiors
### TR2

| Posició | Pilot | Motocicleta | Punts |
| 1 | Carles Traviesa | Gas Gas | 110 |
| 2 | Ivan Peydró | Montesa | 85 |
| 3 | Marcos Méndez | Sherco | 75 |

### TR3

| Posició | Pilot | Motocicleta | Punts |
| 1 | Francesc Recio | Beta | 117 |
| 2 | Marc Horrach | Gas Gas | 104 |
| 3 | Héctor Gairín | Gas Gas | 104 |

### Altres

| Categoria | Guanyador | Motocicleta |
| TR3+35 | Rubén García | Gas Gas |
| Júnior | Jaime Busto | Beta |
| Cadet | Marc Riba | Gas Gas |
| Juvenil 125 | Gabriel Marcelli | Gas Gas |
| Juvenil 80 | Sergi Ribau | Gas Gas |

## Referències

* «RFME Campeonato de España de Trial 2012. Clasificación final» (PDF) (en castellà). fedemoto.info. RFME, 19-11-2012. Arxivat de l'original el 3 de març 2016. [Consulta: 15 agost 2015].
# Cristià Carles de Schleswig-Holstein-Sonderburg-Plön

Cristià Carles de Schleswig-Holstein-Sonderburg-Plön (en danès Chistian Karl af Slesvig-Holsten-Sønderborg-Pløn) va néixer a Magdeburg (Alemanya) el 20 d'agost de 1674 i va morir de la verola a Sønderborg el 23 de maig de 1706. Va ser un noble alemany, fill d'August de Schleswig-Holstein-Sonderburg-Plön (1635-1699) i d'Elisabet Carlota d'Anhalt-Harzgerode (1647-1723).
Va ser oficial de l'exèrcit de Brandenburg. Va iniciar la seva carrera com a oficial i va ser ascendit a coronel el 30 de novembre de 1697. El 14 de gener de 1705 va ser ascendit a general de divisió.
Després de la mort del seu pare i de l'arribada al poder del seu germà gran Joaquim Frederic el 1699, ell només va rebre els antics dominis del seu oncle, el duc Bernat de Schleswig-Holstein-Sonderburg-Plön, a Søbygård i Gottesgabe a l'illa d'Ærø. Arran del seu matrimoni, pactat secretament amb el seu germà gran, Cristià Carles renunciava als drets dels prínceps per a ell i per als seus descendents i la família va adoptar el nom de von Karlstein. No obstant això, el seu fill Frederic Carles heretaria Schleswig-Holstein-Sonderburg-Plon el 1722, quan Joaquím Frederic va morir sense un hereu baró.

## Matrimoni i fills

El 20 de febrer de 1702 es va casar a Umstadt amb Dorotea Cristina d'Aichelberg (1674-1762), filla de Joan Francesc d'Aichelburg i d'Anna Sofia de Trautenburg. El matrimoni va tenir tres fills:
* Carlota Amàlia, nascuda el 1703 i morta prematurament.
* Guillemina Augusta (1704-1749), casada amb Conrad Detlev de Reventlow (1671-1738).
* Frederic Carles (1706-1761), casat amb Cristina Reventlon (1711-1779).

## Bibliografia

* Otto Hedicke: Geschichte des Infanterie-Regiments Herzog von Holstein (Holsteinsches) Nr. 85. Fortsetzung der ersten fünf Jahre des Holsteinschen Infanterie-Regiments Nr. 85. E.S. Mittler und Sohn, Berlin 1891, S. 47

## Enllaços externs

* Família de Schleswig-Holstein-Plön
# Salvador Fàbregas Bas

Salvador Fàbregas Bas (Barcelona, 1907 - Barcelona, 1985) fou un pilot i promotor de l'automobilisme català. Fou president de la Federació Catalana d'Automobilisme i del Reial Automòbil Club de Catalunya.
S'inicià com a pilot amateur el 1925, any que guanyà el primer Gran Premi d'Autocicles amb un Amilcar i el 1932 es va proclamar campió de Catalunya de regularitat. Disputà tota mena de curses, especialment ral·lis, pujades i proves de regularitat, fins que es retirà el 1973, després de guanyar el Ral·li de Montecarlo per a veterans. Com a directiu, va ser vocal de l'Aero Club de Catalunya, vicepresident de l'Escuderia Barcelona i de la comissió esportiva del RACC. Va ser president de la Federació Catalana d'Automobilime que implicava ser al mateix temps president del RACC entre el 1957 i el 1977. En el seu mandat es va produir la primera gran expansió del club automobilístic i Catalunya es va llaurar un gran prestigi en l'organització de proves internacionals, entre les quals destaquen els Grans Premis de Fórmula 1 que a partir de 1969 es van celebrar al circuit urbà de Montjuïc. La seva experiència en l'organització de proves automobilístiques el va portar a ser membre de la Comissió Esportiva de la Federació Internacional d'Automobilisme i de l'Associació d'Organitzadors de Grans Premis fins al 1985. També impulsà moltes iniciatives per formar joves pilots, tot creant diverses fórmules de promoció i facilitant la seva participació en proves internacionals. Rebé la medalla al mèrit esportiu de la Diputació de Barcelona, la Gran Cruz de Cisneros i la medalla al Mèrit de Seguretat Viària.

## Referències

* ↑ Enciclopèdia de l'Esport Català. Barcelona: Enciclopèdia Catalana, 2012. ISBN 978-84-412-2106-.
* ↑ Del Arco, Javier; Arderiu, Miquel; Montero, Xavier; Camp, Jordi. «Salvador Fàbregas, una vida dedicada a les curses». A: Història de l'automobilisme a Catalunya. Barcelona: Planeta, 1990, p. 102-103. ISBN 84-320-6249-9.
* ↑ «Salvador Fábregas, en el podium monegasco» (en castellà). Hemeroteca. Mundo Deportivo, 24-01-1973.
* ↑ Gallen Utset, Carles. Les Federacions Esportives Catalanes i els seus presidents. Barcelona: UFEC, 2013. ISBN Gi.1233-2013.
# Warriors Two

Warriors Two (en xinès: 贊先生與找錢華) és una pel·lícula d'arts marcials de Hong Kong de 1978 escrita i dirigida per Sammo Hung, que també protagonitza la pel·lícula, juntament amb Bryan Leung, Casanova Wong i Fung Hak-on. Leung interpreta el personatge de la figura històrica, Leung Jan (o Leung Tsan), un conegut primer practicant de l'estil de kungfu Wing Chun. La vinculació de Leung amb el Wing Chun es pot considerar l'equivalent a l'associació de Wong Fei-hung amb l'estil Hung Gar. S'ha subtitulat al català.
Juntament amb Bài Jiā Zăi, Warriors Two és considerada una de les millors pel·lícules d'arts marcials que mostra la versió autèntica de l'estil Wing Chun. Malgrat el títol, Warriors Two no és una seqüela. Més aviat es refereix als dos guerrers principals de la pel·lícula.

## Sinopsi

Els amics Chen Wah-Shun i Fei Chun convencen el mestre Liang Chiang perquè els ensenyi l'art del Wing Chun (un estil de kungfu). Així podran enfrontar-se a una banda que assetja la gent del poble.

## Repartiment

* Bryan Leung - Leung Jan/Master Tsang
* Sammo Hung - Kei Cheun
* Casanova Wong - Cashier Wah
* Dean Shek - Master Yao
* Fung Hak-on - Mo
* Hoi Sang Lee - Iron Fist
* Lau Kar-wing
* Tiger Yang - Thunder Pai
* Yeung Wai - Tiger

## Referències

* 1 2 3 Warriors Two a la Base de dades de cinema en català
* ↑ «Warriors Two (1978): One of the most authentic Wing Chun movie ever», 15-11-2014. Arxivat de l'original el 2014-11-15. [Consulta: 28 juliol 2022].
# Terratrèmol de Mèxic de 1985

El terratrèmol de Mèxic de 1985 va ser un sisme produït a les 07.17.47 hora local (UTC-6), del dijous 19 de setembre de 1985, que va aconseguir una magnitud de 8.1 (M$_W$) en l'Escala de Richter. L'epicentre es va localitzar a l'oceà Pacífic mexicà, proper a la desembocadura del riu Balsas a la costa de l'estat de Michoacán, i a 15 quilòmetres de profunditat sota l'escorça terrestre.
El sisme va afectar la zona centre, sud i occident de Mèxic, en particular del Districte Federal, on es va percebre a les 07.19 hora local. Ha estat el més significatiu i mortífer de la història escrita d'aquest país i la seva capital, superant en intensitat i danys al registrat en 1957, que fins llavors havia estat el més notable en la Ciutat de Mèxic. Cal destacar que la rèplica esdevinguda un dia després, la nit del 20 de setembre de 1985.
Tot i estar situada a 390 km de l'epicentre, la capital va patir nombrosos danys atès que està ubicada en un llac dessecat artificialment, de manera que sobre un estrat de roca es troba una capa de gruix variable d'argila i terraplenats. Atès que la velocitat de propagació de l'ona sísmica és diferent en la roca i els replens, refractant-se en el punt de contacte entre els materials, concentrant els danys en una zona, agreujats encara més perquè la capa d'argila atrapà l'energia sísmica en allargar-se el període de moviment lliure.

## Referències

* 1 2 «Historic Earthquakes: Michoacán, Mexico; 1985 September 19 13:17:47 UTC; Magnitude 8.0» (en anglès). Servicio Geológico de Estados Unidos. Arxivat de l'original el 6 de setembre 2013. [Consulta: 23 febrer 2013].
* 1 2 3 Instituto de Geofísica en colaboración con el Instituto de Ingeniería de la Universidad Nacional Autónoma de México. «Informe y evaluación preliminar del sismo del 19 de septiembre de 1985» (en castellà), 25-09-1985. Arxivat de l'original el 5 de juny 2012. [Consulta: 8 juny 2012].
* 1 2 «Shakemap atlas Magnitude 8.0 Michoacán, Mexico, 1985 September 13:17:47 UTC» (en anglès). Servicio Geológico de Estados Unidos. Arxivat de l'original el 2009-09-02. [Consulta: 12 març 2010].
* ↑ Panodi. «Terratrèmols més mortífers en la història». Aporrea.org, 2004. [Consulta: 14 juny 2008].
* ↑ UNAM. «Información sobre el sismo de 20 de septiembre de 1985». UNAM, 02-01-2013. Arxivat de l'original el 31 de març 2012. [Consulta: 2 gener 2013].
* ↑ Ikuo, Towhata. Geotechnical Earthquake Engineering (en anglès). Springer, 2004, p. 71. ISBN 3540357831.
* ↑ Ikuo, Towhata. Geotechnical Earthquake Engineering (en anglès). Springer, 2004, p. 70. ISBN 3540357831.
# Barbus luikae

Barbus luikae és una espècie de peix cipriniforme de la família dels ciprínids.

## Morfologia

Els mascles poden assolir els 5,6 cm de longitud total.

## Distribució geogràfica

Es troba al llac Rukwa (Àfrica).

## Referències

* 1 2 FishBase (anglès)
* ↑ Seegers, L., 1996. The fishes of the Lake Rukwa drainage. Ann. Mus. R. Afr. Centr., Sci. Zool., 278:1-407.

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Camp Vell II

El Camp Vell II és un jaciment arqueològic al terme municipal de les Planes d'Hostoles a la Garrotxa i que data del paleolític Inferior i Mitjà.

## Característiques

És un tipus de jaciment propi d'abrics amb habitacions sense estructures. Té un accés difícil, ja que es troba enmig d'un bosc d'alzines de força pendent. Va ser descobert per Ramon Sacrest d'Olot i hi va fer algunes excavacions, juntament amb un grup d'afeccionats pels voltants de 1983/84. Aquest jaciment és en un abric o gran roca abaumada d'un aflorament terciari, a la riba esquerra del riu Brugent. L'estratigrafia consta d'un estrat argilós, protegit per una gran roca en forma de balma, d'una extensió aproximada de 6 metres quadrats. És un tipus de jaciment propi d'abrics amb habitacions sense estructures, que data del Paleolític Inferior i Mitjà.

## Excavacions

La intervenció va ser duta a terme al novembre de 1985, en una intervenció d'urgència, on el museu comarcal de la Garrotxa va promoure l'excavació que va ser de curta durada, i dirigida per Gabriel Alcalde i Gurt, Joan Descamps, Joan Oller i Ramon Buxó. L'any 1985 s'hi realitzà una excavació arqueològica d'urgència. L'excavació únicament va proporcionar indústria lítica. Pel que fa a les restes lítiques documentades, Soler afirmà que: “és abundant, de mida petita i tallada quasi exclusivament en quars, i que pel seu aspecte podria tractar-se d'indústria mosteriana”. També es va recuperar indústria lítica en superfície i dispersa, en les proximitats del jaciment. Una segona excavació de l'indret l'any 1985 va donar resultats negatius. Les troballes incloïen restes lítiques de quars, de mida petita, que podria ser mosteriana; i restes lítiques per la superfície en les proximitats

## Referències

* ↑ eGipci
* ↑ Direcció General d'Arxius, Biblioteques, Museus i Patrimoni del Departament de Cultura https://egipci.cultura.gencat.cat (10/05/2015)

## Bibliografia

* Soler I Masferrer, N. "El Paleolític a la Garrotxa". Vitrina: publicació del Museu Comarcal de la Garrotxa. 2, p.45.
# Cristià August d'Anhalt-Zerbst, príncep d'Anhalt-Zerbst

Cristià August d'Anhalt-Zerbst (en alemany Christian August von Anhalt-Zerbst) va néixer a Dornburg (Alemanya) el 29 de novembre de 1690 i va morir a Zerbst el 16 de març de 1747. Era el tercer fill del príncep Joan Lluís I d'Anhalt-Zerbst (1656-1704) i de Cristina Elionor de Zeutsch (1666-1699).
Després de la mort del seu pare, el 1704, Cristià August va heretar Anhalt-Dornburg conjuntament amb els seus germans Joan Lluís II, Joan August, Cristià Lluís i Joan Frederic.
Va iniciar la seva carrera militar com a capità d'un regiment de guàrdia el 1708, el 1709 es va unir al Regiment d'Anhalt-Zerbst, que més tard adoptaria el nom de Regiment de Granaders del Rei Frederic Guillem IV de Prússia. El 1711 va ser condecorat amb l'Ordre De la Générosité, i dos anys després era ascendit al rang de tinent coronel. Va participar en diverses campanyes militars durant la Guerra de Successió espanyola i als Països Baixos. El 1714 va ser nomenat Cap del Regiment, dos anys després coronel i el 14 d'agost de 1721 es va convertir en el General Major.
Continuà la seva carrera convertint-se en comandant de Stettin, distingit com a cavaller de l'Orde de l'Àguila Negra, ascendit el 1732 a tinent general i finalment general d'Infanteria el 1741. Va ser designat com a Governador de Stettin i el 16 de maig de 1742 el rei Frederic II de Prússia li va atorgar la més alta distinció militar, el rang de Generalfeldmarschall.

## Matrimoni i fills

El 8 de novembre de 1727 es va casar amb Joana Elisabet de Holstein-Gottorp (1712-1760), filla del príncep Cristià August de Holstein-Gottorp (1673-1726) i d'Albertina Frederica de Baden-Durlach (1683-1755). El matrimoni va tenir cinc fills:
* Sofia Augusta (1729−1796), que adoptà el nom de Caterina en casar-se amb Pere III de Rússia (1728−1762), convertint-se així en tsarina de Rússia.
* Guillem Cristià (1730-1742)
* Frederic August (1734−1793), casat primer amb la princesa Carolina de Hessen-Kassel (1732-1759) i després amb Frederica Augusta d'Anhalt-Zerbst (1744-1827).
* Augusta Cristina, nascuda i morta el 1736.
* Elisabet Ulrica (1742-1745)

## Bibliografia

* Ferdinand Siebigk: Christian August (Fürst von Anhalt-Zerbst). A: Allgemeine Deutsche Biographie (ADB). Band 4. Duncker & Humblot, Leipzig 1876, S. 157–159.

## Enllaços externs

* Biblioteca Nacional Alemanya Arxivat 2016-03-03 a Wayback Machine.
# Samirə Əfəndi

Samirə Əfəndi, més coneguda com a Efendi (Bakú, 17 d'abril del 1991), és una cantant azerbaidjanesa.
Əfəndi va néixer a Bakú. Entre el 2006 i el 2010 va estudiar al Conservatori Nacional. El 2009 va participar en una caça de talent, on va arribar en la final. El 2016 va acabar en segon lloc en The Voice azerbaidjanès. Al principi del 2020, el difusor públic azerbaidjanès va anunciar que Əfəndi representaria Azerbaidjan al Festival de la Cançó d'Eurovisió 2020 amb la cançó Cleopatra. Com que aquella edició va ser cancel·lada per la pandèmia per coronavirus de 2019-2020, Əfəndi va ser seleccionada internament per representar el país al Festival de la Cançó d'Eurovisió 2021 amb el tema Mata Hari.

## Referències

* ↑ «Azerbaijan releases Efendi's Eurovision 2020 song 'Cleopatra'» (en anglès). Eurovision.tv, 10-03-2020. [Consulta: 21 maig 2021].
* ↑ «Efendi drops video for 'Mata Hari'» (en anglès). Eurovision.tv, 15-03-2021. [Consulta: 21 maig 2021].